Covid-19-statistieke: Positiwiteitskoers effens laerFoto bloot ter illustrasie. (Foto: Unsplash) Nog 21 157 nuwe Covid-19-gevalle is in Suid-Afrika aangemeld waarvan ’n kwart daarvan in KwaZulu-Natal aangemeld is. Die Nasionale Instituut vir Oordraagbare Siektes (Nios) sê in sy jongste verslag die jongste toename in gevalle verteenwoordig ŉ positiwiteitskoers van 29,1%. Dit is laer as die 30,6% van die vorige dag. Die sewedaggemiddeld staan tans op 29,6%. Nog 75 pasiënte het intussen weens Covid-19 gesterf terwyl nog 411 koronaviruspasiënte in die hospitaal opgeneem is. Altesame 9 202 mense word nou vir Covid-19 in hospitale landwyd behandel. Dít terwyl die land se dodetal op 90 662 staan met minstens 3 374 262 mense wat reeds die virus opgedoen het. Daar is tans 219 289 aktiewe gevalle. Sowat 25% van die nuwe gevalle is in KwaZulu-Natal aangemeld gevolg deur die Wes-Kaap (22%). Dié provinsies word gevolg deur Gauteng (20%), die Oos-Kaap (12%) en die Vrystaat (7%). Noordwes het 5% van die nuwe gevalle aangemeld gevolg deur Mpumalanga en Limpopo met 4% elk. Die Noord-Kaap is tans verantwoordelik vir 2% van die land se nuwe Covid-19-gevalle. Meer as 27,7 miljoen inentings is tot dusver gedoen.